《到锦溪仅得欧经季丈人一晤别后赋寄》
明代·李孙宸

十年曾忆紫芝眉，雪夜山阴棹故移。麈尾乍聆杯底语，虎头犹想画中诗。

花洲露冷江如练，龙社秋深柳尚丝。翻笑逢君如梦寐，祇赢今日寄相思。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。